เที่ยงนี้มาฟินกับบุฟเฟ่ต์อาหารญี่ปุ่นสำหรับมื้อกลางวัน แบบไม่อั้นกับเพื่อนๆ ซะหน่อยค่ะ พอดีซื้อคูปองดีลมาทาน 4 คนตกหัวละ 200 บาทเอง ก็ถือว่าราคาสมเหตุสมผลดีค่ะ กับห้องอาหาร "L3 Eatery at Le Fenix Sukhumvit" ตั้งอยู่ที่ชั้น 3 ของโรงแรมเลอฟีนิกซ์ สุขุมวิท 11 ค่ะ (หรือซอยนานา) หากขับรถมาให้เข้ามาในซอยสุดทางเลี้ยวซ้าย ตรงสุดและเลี้ยวซ้ายอีกทีเจอเลยค่ะ..สำหรับโรงแรมนี้ และห้องอาหารนี้เค้าก็ชอบจัดบุฟเฟต์ ซึ่งแต่ละช่วงก็แตกต่างกันไปค่ะ อาจเป็นเบอร์เกอร์บ้าง อิตาเลี่ยนบ้าง ก็แล้วแต่ตามช่วงค่ะ แต่สำหรับวันนี้ขอมาฟินกับอาหารญี่ปุ่นกันซะหน่อยนะคะ..อะมาเริ่มกันที่ไลน์อาหาร อาหารของที่นี่ค่อนข้างไม่เยอะเท่าไหร่ค่ะ มีเป็นพวก
-ปลาดิบ(Sasimi) แซลมอน, ปลาโอ, ทูน่า, ปูอัด, สโมคแซลมอน ปลาดิบชิ้นเล็กไปหน่อยแต่ก็สดดีค่ะ
-ข้าวปั้นก็มีประมาณ 3-4 อย่าง
-เทมปุระก็เป็นพวกกุ้ง ผัก สาหร่าย รสใช้ได้ค่ะ
-สลัดก็มีผักสดๆ หลายอย่างพร้อมพวกเบคอน, ขนมปังกรอบ, ชีส และน้ำสลัดหลายชนิดไว้ให้เลือก แนะะนำค่ะ Caesar Salad อร่อยสุดค่ะ ฟินเลย
-พิซ่าญี่ปุ่น (ไม่ค่อยเวิร์ค)
-เกี๊ยวซ่า ถ้าร้อนคงฟินกว่านี้ค่ะ
-หมูทอด (Pork Kare Raiu, Pork Katsu Don) 
-ยากิโซบะ รสชาติโอเคเลยค่ะ
-บาร์บิคิว (เมนูนี้แข็งไปนิดค่ะ) 
และก็มีพวกเมนูของคาวอีกประมาณนึง ไม่ได้ชิมเลยจำชื่อไม่ได้ค่ะ พอทานเสร็จขอต่อของหวานเลย มีทั้งไอศครีมชาเขียวถั่วแดง (ถั่วแดงตักใส่เพิ่มต่างหาก) รสไอศครีมเค้าออกหวานไปหน่อยค่ะ หรือหากเพื่อนๆ ชอบทานเค้กก็มีให้เลือกประมาณอีก 3-4 อย่างค่ะ หรือจะน้ำแข็งใสก็มีค่ะ เลือกได้ตามใจชอบเลยจ้า!!!ส่วนเครื่องดื่มก็มีน้ำเปล่า, น้ำใบเตย (เมนูน้ำนี้อร่อยดีค่ะ), น้ำส้มคั้น ซึ่งเราสามารถเดินไปตักได้เองเลยจ้า!!!
ส่วนเรื่องบรรยากาศ ดีค่ะเป็นร้านอยู่ในโรงแรม ตกแต่งแบบโล่งๆ โมเดิร์นเล็กน้อย ดูสะอาดตา และสบายตา และส่วนตัวดีค่ะ !!!
สรุป คนละ 200 บาท ไม่ได้ฟินมาก แต่มาเอาบรรยากาศ เม้ามอยกับเพื่อนๆ ก็ถือว่าคุ้มราคาอยู่ค่ะ แค่ปลาดิบก็คุ้มละค่ะจริงๆ ^___^
